BlackArch

בלאק ארץ' (אנגלית: BlackArch, "קשת שחורה") היא הפצת גנו/לינוקס, נגזרת של Arch, המיועדת לבדיקות חדירה ולזיהוי פלילי דיגיטלי.

היא פותחה על ידי איבן טייטלמן (Evan Teitelman) ומאז, מתוחזקת על ידי צוות מפתחים נוסף. הגרסה האחרונה שוחררה ב-16 באוגוסט 2021.

ההפצה ניתנת להורדה בגרסת 64 ביט, גרסת תמונה להרצה אוטומטית על מכונה וירטואלית, גרסת ARM ובגרסת לייב הניתנת לשימוש ללא התקנתה על הדיסק הקשיח.

ההפצה מגיעה עם 7 סביבות עבודה שונות ביניהם: Awesone, Openbox, I3-wm, Dwm, Fluxbox, Wmii, Spectrwm.

המערכת מופצת כשעליה מותקנות מראש מעל ל-1900 תוכניות וכלים כגון: סורק הפגיעויות Armitage, סורק יישומי האינטרט Burp Suite, רחרחן Wireshark, סורק פגיעויות במסדי הנתונים Sqlmap, כלי Metasploit ועוד. כמו כן ניתן להוסיף עוד מגוון רחב של תוכנות וכלים אל ההפצה.

בנוסף ניתנת האפשרות להתקין את מגוון הכלים הרחב של המערכת על כל הפצה על בסיס Arch Linux וכמו כן כמובן על Arch Linux עצמו.

קישורים חיצוניים

 

 אתר רשמי Blackarch 
 עמוד הפיתוח באתר גיטהאב - Github.

הערות שוליים 

הפצות של לינוקס למטרות אבטחה
תוכנה חופשית